《题陈懿章照》
清代·戴亨

清溪涤炎威，披襟坐危石。好风吹我衣，荷香度深碧。

目送归山云，冉冉越高壁。聊舒离俗情，淡尔出尘迹。

松泉伴幽栖，苔径谁通屐。稚子戏膝旁，天机随所适。

瑶琴设不弹，知音世难觌。道书不去手，冥心唯自绎。

归来一局棋，山月挂檐隙。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。